Oficiālais Vēstnesis L 245 , 29/09/2003 Lpp. 0036 - 0037



Padomes Regula (EK) Nr. 1653/2003 (2003. gada 18. jūnijs), ar ko groza Regulu (EK) Nr. 40/94 par Kopienas preču zīmi EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 308. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Revīzijas palātas atzinumu [3], tā kā: (1) Kad stājās spēkā Padomes Regula (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam [4], centralizētas iepriekšējas finanšu kontroles jēdzienu aizstāja ar modernākām kontroles un revīzijas sistēmām. (2) Iekšējā tirgus saskaņošanas birojā jābūt kontroles un revīzijas sistēmām, kas salīdzināmas ar Kopienas iestāžu sistēmām. (3) Vispārējie principi un ierobežojumi, kas regulē pieejas tiesības dokumentiem, kuri paredzēti Līguma 255. pantā, noteikti Eiropas Parlamenta un Padomes Regulā (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem [5]. (4) Pēc Regulas (EK) Nr. 1049/2001 pieņemšanas minētās trīs iestādes pieņēma kopīgu deklarāciju, ka aģentūrām un līdzīgām iestādēm jāizpilda normas, kuras atbilst minētās regulas normām. (5) Tāpēc Padomes Regulā (EK) Nr. 40/94 (1993. gada 20. decembris) par Kopienas preču zīmi [6] jāiekļauj atbilstoši noteikumi, lai padarītu Regulu (EK) Nr. 1049/2001 piemērojamu Iekšējā tirgus saskaņošanas birojam, tāpat kā noteikums saistībā pret dokumentu pieejamības noraidījuma pārsūdzēšanu. (6) Tādēļ Regula (EK) Nr. 40/94 attiecīgi jāgroza, IR PIEŅĒMUSI ŠO REGULU. 1. pants Ar šo Regulu (EK) Nr. 40/94 groza šādi. 1. Regulā iekļauj šādu pantu: "118.a pants Dokumentu pieejamība 1. Eiropas Parlamenta un Padomes Regulu (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem [7] piemēro Biroja rīcībā esošajiem dokumentiem. 2. Administratīvā valde pieņem praktiskus pasākumus Regulas (EK) Nr. 1049/2001 izpildei sešos mēnešos pēc tam, kad stājas spēkā Padomes Regula (EK) Nr. 1653/2003 (2003. gada 18. jūnijs), ar ko groza Regulu (EK) Nr. 40/94 par Kopienas preču zīmi [8]. 3. Lēmumu, ko Birojs pieņēmis saskaņā ar Regulas (EK) Nr. 1049/2001 8. pantu, rezultātā var iesniegt sūdzību ombudam vai iesniegt prasību Eiropas Kopienu Tiesā, ievērojot attiecīgi Līguma 195. un 230. pantā noteiktos nosacījumus.". 2. Regulas 136. pantu aizstāj ar šādu pantu: "136. pants Revīzija un kontrole 1. Iekšējās revīzijas funkciju var noteikt Birojā, un tā jāizpilda saskaņā ar attiecīgajiem starptautiskajiem standartiem. Iekšējais revidents, ko iecēlis priekšsēdētājs, atbild viņam par to, lai pārbaudītu Biroja budžeta izpildes sistēmu un procedūru pareizu darbību. 2. Iekšējais revidents sniedz priekšsēdētājam padomu par to, kā cīnīties pret risku, sniedzot neatkarīgus atzinumus par vadības un kontroles sistēmu kvalitāti un izdodot ieteikumus darbību izpildes nosacījumu uzlabošanai un pareizas finanšu vadības veicināšanai. 3. Atbildību par iekšējās kontroles sistēmu un procedūru, kas derīgas viņa uzdevumu izpildei, izmantošanu uzņemas kredītrīkotājs.". 2. pants Šī regula stājas spēkā nākamā mēneša pirmajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2003. gada 18. jūnijā Padomes vārdā — priekšsēdētājs G. Drys [1] OV C 331 E, 31.12.2002., 75. lpp. [2] Atzinums sniegts 27.3.2003. (Oficiālajā Vēstnesī vēl nav publicēts). [3] OV C 285, 21.11.2002., 4. lpp. [4] OV L 248, 16.9.2002., 1. lpp., ar iespiedkļūdas labojumu, kas publicēts OV L 25, 30.1.2003., 43. lpp. [5] OV L 145, 31.5.2001., 43. lpp. [6] OV L 11, 14.1.1994., 1. lpp. Regulā jaunākie grozījumi izdarīti ar Padomes Regulu (EK) Nr. 3288/94 (OV L 349, 31.12.1994., 83. lpp.). [7] OV L 145, 31.5.2001., 43. lpp. [8] OV L 245, 29.9.2003., 36. lpp. --------------------------------------------------